Sveikatos centrui priskiriamų sveikatos priežiūros paslaugų teikimo organizavimo tvarkos aprašo

2 priedas

**SVEIKATOS PRIEŽIŪROS ĮSTAIGŲ, TEIKIANČIŲ SVEIKATOS CENTRUI PRISKIRIAMAS SVEIKATOS PRIEŽIŪROS PASLAUGAS ROKIŠKIO RAJONO SAVIVALDYBĖJE, BENDRADARBIAVIMO SUTARTIS**

2023 m. d. Nr.

Rokiškis

**I SKYRIUS**

**BENDROSIOS NUOSTATOS**

**Rokiškio rajono savivaldybės visuomenės sveikatos biuras,** buveinės adresas Sąjūdžio a. 1, LT-42136 Rokiškis, juridinio asmens kodas 301817855, atstovaujamas direktorės Agnės Šapokaitės, veikiančios pagal biuro nuostatus (toliau **– VSB**),

**Viešoji įstaiga Rokiškio pirminės asmens sveikatos priežiūros centras,** buveinės adresasJuodupės g. 1A, LT-42106 Rokiškis, juridinio asmens kodas 173223934, atstovaujamas direktorės Danguolės Kondratenkienės, veikiančios pagal centro įstatus (toliau – **ASPĮ1**),

**Viešoji įstaiga Rokiškio rajono ligoninė**, buveinės adresas V. Lašo g. 3. LT-42106 Rokiškis, juridinio asmens kodas 173224274, atstovaujama direktoriaus Raimundo Martinėlio, veikiančio pagal ligoninės įstatus (toliau – **ASPĮ2**),

**Viešoji įstaiga Rokiškio psichikos sveikatos centras**, buveinės adresas Vytauto g. 35 B, LT-42106 Rokiškis, juridinio asmens kodas 173722563, atstovaujamas laikinai einančios direktoriaus pareigas Rūtos Bandžiulienės, veikiančios pagal centro įstatus (toliau – **ASPĮ3**),

**UAB „InMedica“,** buveinės adresas J. Balčikonio g. 3, LT-08247 Vilnius, juridinio asmens kodas 300011170, atstovaujama generalinio direktoriaus Kęstučio Broniukaičio, veikiančio pagal įmonės įstatus (toliau – **ASPĮ4**),

**Semaškos klinika, MB "Inovėjos centras"**, buveinės adresas Šilo g. 9, LT-42285 Kamajai, juridinio asmens kodas 305034511, atstovaujama direktorės Ivetos Semaškienės, veikiančios pagal mažosios bendrijos nuostatus (toliau – **ASPĮ5**),

toliau visos kartu vadinamos šalimis, sudarė šią bendradarbiavimo teikiant savivaldybėje sveikatos centro paslaugas (toliau – SSC paslaugos) sutartį (toliau – Sutartis).

**II SKYRIUS**

**SUTARTIES TIKSLAS IR OBJEKTAS**

1. **Sutarties tikslas** – asmens sveikatos priežiūros paslaugų organizavimo gerinimas ir teikimo koordinavimas bendradarbiaujant tarpusavyje, siekiant savivaldybės gyventojams gerinti asmens sveikatos priežiūros paslaugų kokybę.

2. Sutarties šalys susitaria siekti Sutarties 1 punkte nurodyto tikslo, savivaldybės gyventojams šioje Sutartyje numatytomis sąlygomis teikdamos Lietuvos Respublikos sveikatos apsaugos ministro 2023 m. gegužės 22 d. įsakyme Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ (toliau – Įsakymas) nurodytas SSC paslaugas:

2.1. VSB teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo punktas, kuriame nurodyta sutarta teikti paslauga |
| 1. | Visuomenės sveikatos būklės, ją veikiančių visuomenės sveikatos rizikos veiksnių duomenų rinkimas, kaupimas, apdorojimas, saugojimas, analizė ir vertinimas. | 1.2.1. Visuomenės sveikatos stebėsena |
| 2. | * Gyventojų sveikos mitybos įgūdžių formavimas ir skatinimas;
* Traumų ir sužalojimų prevencijos skatinimas bendruomenėje;
* Gyventojų (iki 64 m. amžiaus) fizinio aktyvumo skatinimas;
* Vyresnio amžiaus žmonių (65 m. ir daugiau) fizinio aktyvumo skatinimas;
* Širdies ir kraujagyslių ligų ir cukrinio diabeto rizikos grupių asmenų sveikatos stiprinimas ir šių ligų prevencija;
* Užkrečiamųjų ligų prevencijos skatinimas ir supratimo apie mikroorganizmų atsparumą antimikrobinėmis medžiagomis didinimas.
* Paskaitos ir užsiėmimai rajono bendruomenėse ir NVO įvairiomis sveikatos stiprinimo temomis pagal aktualias sveikos gyvensenos sritis.
* Kūno masės sudėties analizė kūno kompozicijos analizatoriumi Tanita, rodiklių aptarimas.
 | 1.2.2. Visuomenės sveikatos stiprinimas |
| 3. | * Traumų ir sužalojimų prevencijos skatinimas mokyklose.
* Burnos higienos užsiėmimų organizavimas.
* Pagalbos mokinių savirūpai organizavimas ugdymo įstaigose.
* Užkrečiamųjų ligų prevencijos skatinimas ir supratimo apie mikroorganizmų atsparumą antimikrobinėms medžiagoms didinimas).
* Mokinių sveikos gyvensenos įgūdžių ugdymas.
* Užkrečiamų ligų ir jų plitimo profilaktinių priemonių planavimas ir taikymas.
 | 1.2.3. Visuomenės sveikatos priežiūra ugdymo įstaigose (ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas) |
| 4. | Valstybinių visuomenės sveikatos programų, tarpinstitucinius veiklos planų, savivaldybės tarybos patvirtintuose savivaldybės strateginiuose dokumentuose numatytų visuomenės sveikatos priemones įgyvendinimas | 1.2.4. |
| 5. | * Paskaitos ir užsiėmimai sveikos gyvensenos įgūdžių formavimui, fizinio aktyvumo skatinimui.
* Paskaitos ir užsiėmimai užkrečiamųjų ligų prevencijai.
* Traumų prevencija.
* Žalingų įpročių prevencija.
 | 1.2.5. Vaikų ir jaunimo visuomenės sveikatos priežiūra ir jaunimui palankių sveikatospriežiūros paslaugų koordinavimas |
| 6. | * Privalomasis pirmosios pagalbos mokymas.
 | 1.2.6. Privalomasis sveikatos mokymas |
| 7. | * Ankstyvosios intervencijos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams vykdymas;
* Priklausomybių konsultantų paslaugų teikimo savivaldybėje organizavimas;
* Bazinių savižudybių prevencijos mokymų organizavimas savivaldybės gyventojams;
* Psichologinės gerovės ir psichikos sveikatos stiprinimo paslaugų teikimo savivaldybėje organizavimas.
 | 1.2.7. Kita visuomenės sveikatos priežiūra |

2.2. ASPĮ1 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga  | Įsakymu patvirtinto tvarkos aprašo punktas, kurį atitinka paslauga |
| 1. | Šeimos medicinos (šeimos gydytojo komandos) paslaugos | 16.1 |
| 2. | Pirminės ambulatorinės odontologijos paslaugos | 16.3 |
| 3. | Ambulatorinės slaugos paslaugos namuose | 16.4 |
| 4. | Paliatyviosios pagalbos ambulatorinės paslaugos  | 16.6 |
| 5. | Cukrinio diabeto slaugos paslaugos | 16.10 |
| 6. | Ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (šeimų lankymo paslaugos) | 16.11 |
| 7. | Pagalba pacientui užsiregistruoti pavėžėjimo paslaugai gauti (pradėjus teikti pavėžėjimo paslaugą rajone) | 16.15 |

2.3. ASPĮ2 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | Palaikomojo gydymo ir slaugos paslaugos | 16.5 |
| 2. | Stacionaro paliatyvioji paglba | 16.6 |
| 3. | Radiologijos paslaugos | 16.7.1 |
| 4. | Rentgeno diagnostikos tyrimai | 16.7.1.1 |
| 5. | Ultragarsiniai tyrimai (išskyrus galvos, širdies, kraujagyslių, raumenų ir sąnarių) | 16.7.1.2 |
| 6. | Vidaus ligų paslaugos | 16.7.2 |
| 7. | Vaikų ligų paslaugos | 16.7.3 |
| 8. | Akušerijos ir ginekologijos paslaugos | 16.7.4 |
| 9. | Chirurgijos (arba abdominalinės chirurgijos) paslaugos | 16.7.5 |
| 10.  | Gydytojo geriatro konsultacija |  |
| 11. | Geriatrijos dienos stacionaro specialistų komandos paslauga | 16.7.6 |
| 12. | Endoskopijos paslaugos (fibroezofagogastroduodenoskopija, kolonoskopija) | 16.7.7 |
| 13. | Kardiologijos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą) | 16.7.8 |
| 14. | Otorinolaringologijos paslaugos | 16.7.9 |
| 15. | Oftalmologijos paslaugos | 16.7.10 |
| 16. | Endokrinologijos paslaugos | 16.7.11 |
| 17. | Neurologijos paslaugos | 16.7.12 |
| 18. | Fizinės medicinos ir reabilitacijos gydytojo paslaugos | 16.7.13 |
| 19. | Pradinės ambulatorinės medicininės reabilitacijos paslaugos | 16.7.14 |
| 20. | Dienos stacionaro paslaugos | 16.8 |
| 21. | Skubiosios medicinos 24/7 paslaugos | 16.9 |
| 22. | Vidaus ligų gydymo stacionarinės paslaugos | 16.12 |
| 23. | Ambulatorinės chirurgijos paslaugos | 16.13 |
| 24. | Dienos chirurgijos paslaugos (I-IV grupės – raumenų ir skeleto sistemos procedūros, moters lyties organų procedūros, dermatologinės ir plastinės procedūros, virškinimo sistemos procedūros) | 16.14 |

2.4. ASPĮ3 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | Pirminės ambulatorinės psichikos sveikatos priežiūros paslaugos | 16.2 |
| 2. | Psichiatrijos dienos stacionaro paslaugos | 16.8.3 |

2.5. ASPĮ4 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | Šeimos medicinos (šeimos gydytojo komandos) paslaugos | 16.1. |
| 2. | Pirminės ambulatorinės odontologijos paslaugos | 16.3 |
| 3. | Ambulatorinės slaugos paslaugos namuose | 16.4 |
| 4. | Akušerijos ir ginekologijos paslaugos | 16.7.4 |
| 5. | Endokrinologijos paslaugos | 16.7.11 |

2.6. ASPĮ5 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | Kardiologijos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą) | 16.7.8 |
| 2. | Endokrinologijos paslaugos | 16.7.11 |
| 3. | Ultragarsiniai tyrimai (išskyrus galvos, širdies, kraujagyslių, raumenų ir sąnarių) | 16.7.1.2 |

3. SSC paslaugų teikimą koordinuojančioji įstaiga yra viešoji įstaiga Rokiškio rajono ligoninė (toliau – Koordinuojančioji įstaiga).

3.1. Koordinuojančioji įstaiga skiria asmenį, atsakingą už Šalių kolektyvinių veiksmų, teikiant SSC paslaugas, koordinavimą (toliau – Koordinatorius).

3.2. Sutarties šalių įstaigų atstovų koordinacinė darbo grupė parengia ir tvirtina Koordinatoriaus pareigybinius nuostatus.

3.3. Koordinatorius paskiriamas po to, kai Sutarties šalių įstaigų atstovų koordinacinė darbo grupė patvirtina Koordinatoriaus pareigybinius nuostatus.

**III SKYRIUS**

**ŠALIŲ ĮSIPAREIGOJIMAI**

4. Asmens sveikatos priežiūros paslaugas teikiančios Šalys įsipareigoja:

4.1. kiekvienoje Sutarties šalies įstaigoje paskirti darbuotoją (darbuotojus), atsakingą (-us) už SSC paslaugų teikimo procesų įdiegimą, palaikymą ir priežiūrą įstaigoje;

4.2. užtikrinti, kad kiekvienoje Sutarties šalies įstaigoje už pacientų registraciją pas gydytoją paskirtas struktūrinis padalinys ir (ar) darbuotojas (darbuotojai) sveikatos centro pacientus įstaigos darbo laiku konsultuotų ir dėl SSC paslaugų sąraše nurodytų paslaugų gavimo per kuo trumpesnį laiką;

4.3. atskiru visų Sutarties šalių susitarimu numatyti priemones pacientų srautų valdymui, kad konkrečiam pacientui būtų užtikrintas vientisas (taikant žaliojo koridoriaus principą) visų reikiamų SSC paslaugų sąrašo paslaugų suteikimas per kuo trumpesnius terminus. Šios priemonės turi būti nuolat aptariamos ir tobulinamos Sutarties šalių susitikimų metu;

4.4. Sutarties šalies įstaigoje, Įsakymu patvirtinto tvarkos aprašo atvejais turėti paskirtus atsakingus darbuotojus (šeimos gydytojo komandos narius), kurie į Sutarties šalies įstaigą SSC paslaugų sąraše nurodytų paslaugų gauti atvykusiam pacientui, esant paciento kreipimuisi, teisės aktų nustatyta tvarka organizuotų kuo sklandesnį paslaugų gavimą Sutarties šalies įstaigoje;

4.5. nepažeidžiant įstatymuose (Pacientų teisių ir žalos sveikatai atlyginimo įstatymo, Sveikatos priežiūros įstaigų įstatymo 45 straipsnio 1 dalies 4 ir 7 punktų) ir šioje Sutartyje įtvirtintų nuostatų, atskiru Sutarties šalių susitarimu nustatyti priemones, kuriomis užtikrinamas informacijos, susijusios su paslaugos teikimu pacientui, perimamumas ir grįžtamasis ryšys tarp Sutarties šalių įstaigų darbuotojų teikiant SSC paslaugas konkrečiam pacientui, įskaitant nuotolinio ryšio priemones;

4.6. Darbo kodekso ir sveikatos priežiūros specialistų praktiką reglamentuojančių teisės aktų nustatyta tvarka leisti pasitelkti kitos įstaigos sveikatos priežiūros specialistus SSC paslaugoms teikti, kai dėl objektyvių aplinkybių (pandemijų ar kitų ekstremaliųjų situacijų ir (ar) karantino metu, taip pat jeigu tai, vadovaujantis Sutarties 5 punktu, numatyta Sutarties priede, kitų sveikatos priežiūros paslaugų teikimo metu kilusių sudėtingų situacijų atvejais) besikreipiančiajai įstaigai trūksta savų darbuotojų paslaugai suteikti;

4.7. sudaryti Sutarties šalių įstaigų atstovų koordinacinę darbo (į kurią deleguojamas kiekvienos įstaigos, esančios Sutarties šalimi, atstovas) grupę SSC paslaugų teikimui vadybiškai koordinuoti ir ne rečiau kaip keturis kartus per kalendorinius metus (kas ketvirtį) bendram Sutarties šalių įstaigų pasitarimui dėl SSC paslaugų teikimo užtikrinimo organizuoti;

4.8. Sutarties šalių įstaigų atstovų koordinacinė grupė turi stebėti pasiektų nustatytų sveikatos centro veiklos rodiklių reikšmes ir ne rečiau kaip kas ketvirtį organizuoti sveikatos centro pasitarimus dėl rodiklių įgyvendinimo ir paslaugų kokybės ir efektyvumo gerinimo sveikatos centre. Sveikatos centro gyventojų mirštamumo dėl miokardo infarkto ir išeminio insulto per 30 dienų nuo hospitalizacijos rodikliai įvertinami ir aptariami pasibaigus kalendoriniams metams. Aptariant sveikatos centro pasiektas veiklos rodiklių reikšmes privalo dalyvauti savivaldybės gydytojas;

4.9. atsižvelgiant į strateginiuose dokumentuose (plėtros programose, pažangos priemonių aprašymuose, įstaigų strateginiuose planuose ir kt.) teisės aktais patvirtintus rodiklius, sudaryti SSC paslaugas teikiančių įstaigų veiklos vertinimo rodiklių rinkinius, kuriais būtų prisidedama prie strateginiuose dokumentuose iškeltų tikslų ir uždavinių įgyvendinimo. Šiuose rinkiniuose nustatytų rodiklių stebėsena būtų vykdoma ir už rodiklių pasiekimą atsiskaitoma visuomenei ir Sutarties šalių įstaigų steigėjams (savininkams, dalininkams) kasmet;

4.10. jei teikiant SSC paslaugas kyla neaiškumų dėl SSC paslaugų teikimo konkrečiam pacientui įgyvendinimo, galutinį (visoms Sutarties šalims privalomą) sprendimą priima Koordinuojančioji įstaiga. Šis Sutarties punktas netaikomas tais atvejais, kai Sutarties šalių įstaigų veiklos klausimai yra sprendžiami vadovaujantis įstatymuose ir Vyriausybės nutarimuose nustatytomis taisyklėmis;

4.11. keistis gerąja SSC paslaugų teikimo praktika;

4.12. Sutarties šalis privalo nedelsdama,bet ne vėliau kaip per 5 darbo dienas nuo atitinkamų aplinkybių atsiradimo momento, raštu informuoti kitas Sutarties šalis ir Koordinuojančiąją įstaigą, jei Sutarties šalis nebegali užtikrinti jai Sutartimi priskirtų teikti SSC paslaugų. Koordinuojančioji įstaiga privalo nedelsdama, bet ne vėliau kaip per 5 darbo dienas nuo dienos, kai aplinkybės tapo žinomos Koordinuojančiajai įstaigai, raštu informuoti savivaldybės merą, kad Sutarties šalis nebegali užtikrinti jai Sutartimi priskirtų teikti SSC paslaugų;

4.13. kiti Sutarties šalių vadybiniai su SSC paslaugų teikimu susiję įsipareigojimai.

4.14. Sutarties šalys įsipareigoja lygiomis dalimis Koordinatoriui mokėti 0,25 vidutinio šalies darbo užmokesčio dydžio kompensaciją kas mėnesį už darbą koordinuojant Šalių kolektyvinius veiksmus teikiant SSC paslaugas. Sutartą sumą kartą per ketvirtį iki einamojo ketvirčio paskutinio mėnesio 20 d. šalys perveda Koordinuojančiai įstaigai į banko sąskaitą Nr. LT24 7300 0100 0257 6720, esančią AB Swedbank pagal Koordinuojančios įstaigos iki einamo ketvirčio paskutinio mėnesio 10 d. pateiktą sąskaitą faktūrą „E sąskaita“ IS priemonėmis.

5. VSB, teikdamas SSC paslaugas, įsipareigoja:

5.1. informuoti Sutarties šalis apie pacientui ir pacientų grupėms teikiamas visuomenės sveikatos priežiūros paslaugas;

5.2. organizuoti sveikatos stiprinimo prevencinių programų vykdymą;

5.3. organizuoti visuomenės sveikatos stiprinimo paslaugų teikimą.

**IV SKYRIUS**

**ŠALIŲ ATSAKOMYBĖ**

6. Šalys atsakingos už paciento duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir Lietuvos Respublikos asmens duomenų teisinės apsaugos įstatymo reikalavimais.

7. Šalis, nesilaikanti, nevykdanti šios Sutarties sąlygų ar jas netinkamai vykdanti arba trukdanti kitai šaliai vykdyti savo įsipareigojimus pagal šią Sutartį, privalo visiškai atlyginti kitai šaliai dėl to susidariusius nuostolius.

8. Sutarties nuostatos neapriboja paciento teisių, numatytų Lietuvos Respublikos pacientų teisių ir žalos sveikatai atlyginimo įstatyme.

**V SKYRIUS**

**KONFIDENCIALUMAS IR PACIENTŲ ASMENS DUOMENŲ APSAUGA**

9. Informacija apie pacientus, kuri suteikta ir yra naudojama laikantis šia Sutartimi prisiimtų įsipareigojimų, gali būti naudojama tik šioje Sutartyje numatytų įsipareigojimų vykdymui bei asmens ir visuomenės sveikatos priežiūros paslaugų teikimui.

10. Šalys įsipareigoja neatskleisti informacijos apie pacientą, išskyrus atvejus, nurodytus Sutarties 4 punkte, ir kai šalys privalo atskleisti informaciją atitinkamoms institucijoms ar asmenims, kaip to reikalauja Lietuvos Respublikos teisės aktai.

11. Šalys patvirtina, kad savo veikloje laikosi BDAR ir kitų norminių teisės aktų, reglamentuojančių asmens duomenų tvarkymą.

12. Šalys patvirtina, kad šioje Sutartyje numatytu tikslu ir apimtimi turi teisę tvarkyti asmens duomenis, įskaitant ir duomenis apie pacientų sveikatą. Šalys užtikrina asmens duomenų, gautų vykdant šią Sutartį, saugumą, tretiesiems asmenims minėti duomenys negali būti atskleisti be paciento sutikimo, išskyrus Lietuvos Respublikos įstatymų ir kitų teisės aktų nustatytus atvejus.

13. Šalys atsako už neteisėtą duomenų apie paciento sveikatą naudojimą Lietuvos Respublikos įstatymų ir kitų teisės aktų nustatyta tvarka.

**VI SKYRIUS**

**NENUGALIMA JĖGA (*FORCE MAJEURE*)**

14. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių **–** nenugalimos jėgos (*force majeure*), nustatytos ir jas patyrusios šalies įrodytos pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (*force majeure*) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (*force majeure)* **–**tai nepaprastos aplinkybės, kurių negalima nei numatyti, nei išvengti.

15. Nenugalima jėga (*force majeure*) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force* *majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.

16. Sutartis baigiasi kitos šalies reikalavimu, kai ją įvykdyti kitai šaliai neįmanoma dėl nenugalimos jėgos (*force majeure)* arba vykdymas turi būti atidėtas ilgiau nei 6 (šešis) mėnesius dėl nenugalimos jėgos (*force* *majeure*), už kurią šalis neatsako.

17. Esant nenugalimai jėgai (*force majeure*) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Sutarties šalių valios, šalys privalo nedelsdamos, bet ne vėliau kaip per 3 kalendorines dienas apie tai viena kitą informuoti raštu. Jei šalys viena kitos neinformuoja, laikoma, kad tokių aplinkybių nebuvo ir šalis, laiku nepranešusi apie neįveikiamos jėgos aplinkybes, tampa atsakinga už nuostolių, kurių galima buvo išvengti, atlyginimą kitai šaliai.

**VII SKYRIUS**

**SUTARTIES GALIOJIMAS IR VYKDYMAS**

18. Sutartis gali būti pasirašoma, kai yra įvykdytos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 7 ir 14 punktuose nurodytos sąlygos.

19. Sutartis įsigalioja nuo kitos darbo dienos, kai ją pasirašo visos Sutarties šalys, ir galioja penkerius metus nuo Sutarties įsigaliojimo. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visos Sutarties šalys. Pasirašytos Sutarties (jos pakeitimo) kopija pateikiama savivaldybės merui.

20. Vienašališkas Sutarties nutraukimas:

20.1. Kita (-os) Sutarties šalis (-ys) turi informuoti Koordinuojančiąją įstaigą, jei Sutarties šalis (-ys) nevykdo Sutarties ar ją netinkamai vykdo. Koordinuojančioji įstaiga, gavusi šią informaciją, Sutarties nevykdančią (-ias) (netinkamai vykdančią (-ias) Sutarties šalį (-is) turi raštu informuoti apie Sutarties nevykdymą (netinkamą vykdymą) ir duoti jai30 kalendorinių dienų paaiškinimams dėl Sutarties nevykdymo (netinkamo vykdymo) priežasčių pateikti bei Sutarties vykdymo pažeidimams ištaisyti ir Sutarties vykdymui išsaugoti. Jei Sutarties nevykdanti (netinkamai vykdanti) šalis per 30 kalendorinių dienų nepašalina Sutarties nevykdymo (netinkamo vykdymo) priežasčių, Sutarties šalys vienašališkai su Sutarties nevykdančia (netinkamai vykdančia) šalimi gali nutraukti Sutartį. Sutarties nutraukimas su Sutarties nevykdančia (netinkamai vykdančia) šalimi neturi įtakos Sutarties galiojimui kitoms Sutarties šalims, jei likusios Sutarties šalys gali užtikrinti visų privalomų SSC paslaugų teikimą. Šio Sutarties papunkčio atveju Sutarties šalims taip pat taikomos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkto nuostatos dėl sutarties keitimo sąlygų. Apie su Sutarties šalimi pagal šį Sutarties papunktį vienašališkai nutrauktą Sutartį savivaldybės merą raštu privalo informuoti Koordinuojančioji įstaiga;

20.2. Sutarties šalis (LNSS asmens sveikatos priežiūros įstaiga, kurios savininkas (dalininkas) nėra valstybė ar savivaldybė), norėdama nebedalyvauti sveikatos centro veikloje, apie vienašalį Sutarties nutraukimą kitoms Sutartiems šalims ir Koordinuojančiai įstaigai privalo pranešti ne vėliau kaip prieš 90 kalendorinių dienų.“

21. Sutarties keitimas vykdomas laikantis Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkte nustatytų sąlygų.

22. Pakeitus Sutartį, pasirašytos Sutarties kopija pateikiama savivaldybės merui.

23. Sutartis savaime netenka galios po 90 (devyniasdešimt) kalendorinių dienų nuo to momento, kai Sutarties šalys bendrai nebegali užtikrinti visų privalomų SSC paslaugų teikimo ir per 90 (devyniasdešimt) kalendorinių dienų Įsakymo patvirtinto aprašo nustatyta tvarka prie Sutarties vykdymo neprisijungė trūkstamas SSC paslaugas galinti teikti šalis.

24. Sutarties galiojimo pasibaigimas neatleidžia šalių, nesilaikiusių, nevykdžiusių šios Sutarties sąlygų ar netinkamai jas vykdžiusių arba trukdžiusių kitai šaliai vykdyti savo įsipareigojimus pagal šią Sutartį, nuo susidariusių nuostolių kitai Sutarties šaliai atlyginimo.

**VIII SKYRIUS**

**KITOS NUOSTATOS**

25. Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.

26. Pasikeitus šalių rekvizitams ir (ar) kitiems duomenims, šalys privalo per 3 (tris) kalendorines dienas nuo jų pasikeitimo momento apie tai pranešti raštu viena kitai.

27. Sutartyje neaptartus klausimus reglamentuoja Lietuvos Respublikos civilinio kodekso nuostatos.

28. Visi ginčai, kilę iš šios Sutarties, sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka.

29. Sutartis sudaryta lietuvių kalba, egzemplioriais, turinčiais vienodą juridinę galią, po vieną kiekvienai Sutarties šaliai.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_(ASPĮ1 pavadinimas, įmonės kodas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ1 vadovo (ar kito įgalioto asmens, vardas pavardė, parašas) |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ2 pavadinimas, įmonės kodas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ2 vadovo (ar kito įgalioto asmens, vardas pavardė, parašas) |
| \_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ3 pavadinimas, įmonės kodas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ3 vadovo (ar kito įgalioto asmens, vardas pavardė, parašas) |
| \_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ4 pavadinimas, įmonės kodas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ4 vadovo (ar kito įgalioto asmens, vardas pavardė, parašas) |
| \_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ5 pavadinimas, įmonės kodas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ASPĮ5 vadovo (ar kito įgalioto asmens, vardas pavardė, parašas) |
| \_\_\_\_\_\_\_\_\_\_\_\_\_\_\_\_\_\_\_\_(VSB pavadinimas, įmonės kodas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(VSB vadovo (ar kito įgalioto asmens, vardas pavardė, parašas) |
|  |  |

\_\_\_\_\_\_\_\_\_\_\_\_